Alfoñs

Alfoñs zo un anv-bihan brezhonek a orin germanek. Un anv rouez eo, hag unan eus ar re dibaot a gaver al lizherenn ñ enno (e-touez an nebeudig re all : Frañsez, Gwioñvarc'h...) . 

 Orin 
Dont a ra eus an anv germanek Adelfuns, eus adel (uhel, nobl, a gaver ivez en Adelheid) ha funs (prest), ha talvezout a ra kement ha "den uhel prest (d'en em gannañ)".
Dre an anv gallek Alphonse eo deuet e brezhoneg.

Adstumm
Alphons e Buhez ar Sent, 1912.

 Yezhoù all 
 Alfons e nederlandeg, alamaneg, katalaneg, poloneg, kroateg hag er yezhoù skandinaviek.
 Afonso e portugaleg.
 Alfonso, Alonso, e spagnoleg.
 Alphons en alamaneg ha nederlandeg.
 Alphonse e galleg.

Tud
 Alfoñs Arzel, politikour breizhat.
 Alfoñs Mari, beleg breizhat ha yezhadurour.

Rummad:anvioù-bihan brezhonek